cyanic-selkie/wikianc huggingface dataset:
Ελληνοαμερικανικές σχέσεις
Ιστορικοί δεσμοί
Το 1953, υπογράφτηκε το πρώτο σύμφωνο αμυντικής συνεργασίας μεταξύ της Ελλάδας και των ΗΠΑ που επέτρεπε την κτίση αμερικανικών στρατιωτικών εγκαταστάσεων στα ελληνικά εδάφη. Αυτή η κοινή αμυντική συνεργασία εξασφαλίζει τη συνέχιση της στρατιωτικής υποστήριξης στην Ελλάδα και τη χρήση μεγάλης στρατιωτικής βάσης στην ακτή της Σούδας στην Κρήτη από τις ΗΠΑ. Από τότε, οι σχέσεις Ελλάδας και ΗΠΑ ήταν πάντοτε στενές με τις δύο χώρες να ενώνουν τις δυνάμεις τους στους δύο παγκόσμιους πολέμους καθώς και στον Ψυχρό Πόλεμο. Οι σχέσεις των χωρών έγιναν ισχυρότερες με την ενεργή συμμετοχή και των δύο στο NATO.
Εμπόριο και άμεσες επενδύσεις
Τα κύρια προϊόντα που εξάγονται από την Ελλάδα στις ΗΠΑ είναι προϊόντα πετρελαίου, τσιμέντο, καπνός,γούνες, ελαιόλαδο, μάρμαρο, είδη ενδυμασίας, προϊόντα ατσαλιού και σωλήνες. Από την άλλη οι ΗΠΑ εξάγουν στην Ελλάδα κυρίως βιομηχανικά και αγροτικά προϊόντα,συσκευές τηλεπικοινωνίας, ηλεκτρικές συσκευές, υπολογιστές, ξυλεία, ιατρικά και φαρμακευτικά προϊόντα και δέρματα. Παρόλο που οι ΗΠΑ επιβάλλουν περιορισμούς στην εξαγωγή ορισμένων φρέσκων ή επεξεργασμένων γεωργικών προϊόντων υπάρχει πλήρης ελευθερία στην πώληση ελληνικών βιομηχανικών προϊόντων σε όλη την αμερικανική αγορά. Επίσης η συμφωνία μεταξύ ΕΕ-ΗΠΑ που υπογράφτηκε τον Μάιο του 1993 επιτρέπει στις ελληνικές επιχειρήσεις πρόσβαση στα δημόσια συμβόλαια των ΗΠΑ. Το εμπόριο μεταξύ των δύο χωρών ανέρχεται στο 1 δισεκατομμύριο το 2010. Εξαιτίας της οικονομικής κρίσης στην Ελλάδα που ξεκίνησε το 2008 οι αμερικανικές εταιρίας προτίμησαν άλλες χώρες των Βαλκανίων και την Ιταλία λόγω του χαμηλότερου κόστους παραγωγής.
Στρατιωτική συνεργασία
300px|thumb|Ελληνικά και Αμερικανικά στρατεύματα στον Πάνορμο Κυζίκου τον Ιούλιου του 1920. Οι στρατιωτικές σχέσεις των ΗΠΑ με την Ελλάδα χρονολογούνται από τον 19ο αιώνα όταν η Ελλάδα πολεμούσε για την ανεξαρτησία της εναντίον της Οθωμανικής Αυτοκρατορίας. Κατά τη διάρκεια του φιλελληνικού κινήματος τα δύο κράτη εντόπισαν ομοιότητες στις κοινές αξίες της ελευθερίας και δημοκρατίας τους. Η στρατιωτική υποστήριξη στους δύο παγκόσμιους πολέμους αλλά και υπό το Σχέδιο Μάρσαλ έθεσαν τη βάση για τις δύο χώρες ώστε να θεωρούνται ως σταθεροί σύμμαχοι. Η Ελλάδα και οι ΗΠΑ είχαν συμμαχήσει και σε άλλους πολέμους όπως τον Ψυχρό Πόλεμο αλλά και στις διαμάχες στο Κόσοβο τη Βοσνία και το Αφγανιστάν.
Κατά τη διάρκεια του Πολέμου του Κόλπου οι σχέσεις μεταξύ των δύο κρατών ισχυροποιήθηκαν καθώς η Ελλάδα παραχώρησε στρατιωτική και φαρμακευτική βοήθεια στα αμερικανικά στρατεύματα στην περιοχή του κόλπου. Επισκέψεις ισχυρών πολιτικών και στρατιωτικών προσώπων μεταξύ των δύο κρατών όπως εκείνη της Κοντολίζα Ράις στην Αθήνα ενίσχυσαν τον δεσμό μέσω του αγώνα εναντίον των ναρκωτικών και της τρομοκρατίας. Επιπρόσθετα το λιμάνι της Θεσσαλονίκης είναι ανοιχτό για επιχειρήσεις του ΝΑΤΟ στην ανατολική Μεσόγειο και η συμβολή της Ελλάδας στον πόλεμο του Αφγανιστάν ήταν πολύ μεγάλη.
Στις 13 Οκτωβρίου 2021, η Ελλάδα και οι ΗΠΑ αναβάθμισαν το αμυντικό τους σύμφωνο, υπογράφοντας μια συμφωνία που επιτρέπει διευρυμένη πρόσβαση στα αμερικανικά στρατεύματα για εκπαίδευση και επιχειρισιακή δραστηριότητα από τέσσερις επιπλέον βάσεις στην Ελλάδα επ' αόριστον. Η Ελλάδα έχει επίσης ένα διμερές σύμφωνο θαλάσσιας άμυνας με τη Γαλλία, και τα μέρη θεωρούν ότι είναι συμπληρωματικά προς το ΝΑΤΟ.
Διπλωματική αντιπροσώπευση
Η Ελλάδα αντιπροσωπεύεται επίσημα στις ΗΠΑ μέσω της πρεσβείας της στην Ουάσινγκτον και προξενείων στην Ατλάντα, Βοστόνη, Σικάγο, Λος Άντζελες, Νέα Ορλεάνη, Νέα Υόρκη,Χιούστον και Σαν Φρανσίσκο. Οι ΗΠΑ έχουν πρεσβεία στην Αθήνα και προξενείο στη Θεσσαλονίκη. Επίσης οι δύο χώρες συμμετέχουν σε κοινούς διεθνείς οργανισμούς όπως το NATO, τα Ηνωμένα Έθνη, τον Οργανισμό Οικονομικής Συνεργασίας και Ανάπτυξης, το Διεθνές Νομισματικό Ταμείο, τον Παγκόσμιο Οργανισμό Εμπορίου και την Παγκόσμια Τράπεζα.
Ελληνοαμερικανική κοινότητα
Οι πρώτοι Έλληνες μετανάστες στις ΗΠΑ χρονολογούνται από το 1760 αν και η πρώτη σημαντική ελληνική κοινότητα ιδρύθηκε το 1850 στη Νέα Ορλεάνη. Το πρώτο ελληνικό προξενείο και η πρώτη ορθόδοξη εκκλησία κτίστηκαν στη Νέα Ορλεάνη επίσης. Η ελληνική μετανάστευση έφτασε στο απόγειο της το 1945 μετά τους δύο παγκόσμιους πολέμους καθώς και τον ελληνικό εμφύλιο που διέλυσε την ελληνική οικονομία.Μετά την είσοδο της Ελλάδας στην Ευρωπαϊκή Ένωση το 1981 η μετανάστευση Ελλήνων στις ΗΠΑ άρχισε να μειώνεται. Το 1999 υπήρχαν 72.000 Ελληνοαμερικάνοι που μετανάστευσαν στην Ελλάδα αλλά αυτοί οι αριθμοί έχουν μειωθεί λόγω της οικονομικής κρίσης στην Ελλάδα και την ΕΕ.
Το 2000 το αμερικανικό ομοσπονδιακό γραφείο απογραφών έδειξε ότι 1.153.295 εκατομμύρια Έλληνες ζουν στις ΗΠΑ.Περίπου 3 εκατομμύρια Αμερικάνοι έχουν ελληνικές ρίζες. Οι Ελληνοαμερικάνοι αποτελούν μια πολύ καλά οργανωμένη κοινότητα στις ΗΠΑ (πολλά αξιόλογα πολιτικά πρόσωπα όπως ο πρώην αντιπρόεδρος Σπύρο Άγκνιου, η γερουσιαστής Ολυμπία Σνόου καθώς και ο υποψήφιος πρόεδρος του δημοκρατικού κόμματος και πρώην κυβερνήτης της Μασαχουσέτης Μάικλ Δουκάκης έχουν ελληνικές ρίζες) και βοηθά και συμβάλλουν στην καλλιέργεια στενών πολιτικών και πολιτιστικών δεσμών με την Ελλάδα. Έχει δημιουργηθεί πλήθος ομάδων υποστήριξης και υπεράσπισης που σκοπεύουν να ενημερώνουν για θέματα που απασχολούν την ελληνική πολιτική και οικονομία. Το ελληνοαμερικανικό συμβούλιο ιδρύθηκε και λειτουργεί από το 1974.
Άγιοι Θεόδωροι Ροδόπης
Οι Άγιοι Θεόδωροι είναι πεδινό χωριό 9,8 χιλιόμετρα βόρεια της Κομοτηνής. Σύμφωνα με την απογραφή του 2011 έχει πληθυσμό 491 κατοίκους. Είναι τοπική κοινότητα της δημοτικής ενότητας Νέου Σιδηροχωρίου στον δήμο Κομοτηνής. Το χωριό ιδρύθηκε από πρόσφυγες της Προύσας, της Ανατολικής Θράκης και τη Φώκια της Σμύρνης. Αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Καλαμοκάστρου ενώ με το ΦΕΚ 152Α - 29/09/1960 ορίστηκε έδρα της ομώνυμης νεοιδρυθείσας κοινότητας.
Πηγές
Κατηγορία:Χωριά του νομού Ροδόπης Κατηγορία:Δήμος Κομοτηνής
Star Wars: Skywalker - Η Άνοδος
Το Star Wars: Skywalker - Η Άνοδος (γνωστό και ως Star Wars: Επεισόδιο 9- Skywalker - Η Άνοδος· πρωτότυπη γλώσσα: Star Wars: The Rise of Skywalker) είναι μία Αμερικάνικη ταινία που συν-γράφτηκε και σκηνοθετήθηκε από τον Τζέι Τζέι Έιμπραμς. Η παραγωγή έγινε από την Lucasfilm και την εταιρία του Eiμπραμς, Bad Robot Productions και η διανομή έγινε από την Walt Disney Studios Motion Pictures. Είναι η τρίτη ταινία της σίκουελ τριλογίας Star Wars, μετά τα Η Δύναμη Ξυπνάει (2015) και Οι Τελευταίοι Τζεντάι (2017), και το τελευταίο "επεισόδιο" του Skywalker Saga.
Μετά από αρχικές αναφορές πως ο σκηνοθέτης του Οι Τελευταίοι Τζεντάι, Ράιαν Τζόνσον, θα έγραφε το σενάριο του Skywalker Η Άνοδος, τον Αύγουστο του 2015, ο Κόλιν Τρέβοροου προσλήφθηκε να σκηνοθετήσει και να γράψει το σενάριο της ταινίας μαζί με τον συνεργάτη του Ντέρεκ Κόνολι. Τον Σεπτέμβριο του 2017, ο Τρέβοροου άφησε το πρότζεκτ και ο Έιμπραμς επέστρεψε ως σκηνοθέτης. Ο Τζον Γουίλιαμς, που έγραψε την μουσική των προηγούμενων ταινιών, επέστρεψε και για αυτήν. Τα γυρίσματα ξεκίνησαν τον Αύγουστο του 2018 στο Pinewood Studios στην Αγγλία και ολοκληρώθηκαν τον Φεβρουάριο του 2019. Με τον προϋπολογισμό των 275 εκατομμυρίων δολαρίων, είναι μία από τις πιο ακριβές ταινίες όλων των εποχών.
Το Skywalker Η Άνοδος έκανε πρεμιέρα στο Λος Άντζελες στις 16 Δεκεμβρίου του 2019 και κυκλοφόρησε στις ΗΠΑ στις 20 Δεκεμβρίου. Η ταινία έλαβε ανάμεικτες κριτικές και έβγαλε πάνω από 1,074 δισεκατομμύρια δολάρια παγκοσμίως, γίνοντας η 7η πιο κερδοφόρα ταινία του 2019 και η 34η πιο κερδοφόρα ταινία όλων των εποχών. Έλαβε τρεις υποψηφιότητες στα Όσκαρ και άλλες τρεις στα Βραβεία Βρετανικής Ακαδημίας Κινηματογράφου. Κέρδισε πέντε βραβεία στα Βραβεία Saturn.
Εξωτερικοί Σύνδεσμοι
Κατηγορία:Ταινίες του 2019 Κατηγορία:Αμερικανικές ταινίες Κατηγορία:Αμερικανικές 3D ταινίες Κατηγορία:Αμερικανικές ταινίες δράσης Κατηγορία:Αμερικανικές ταινίες επιστημονικής φαντασίας Κατηγορία:Αγγλόφωνες ταινίες Κατηγορία:Διαστημική περιπέτεια (ταινίες) Κατηγορία:Ταινίες με μουσική σύνθεση Τζον Γουίλιαμς Κατηγορία:Ταινίες γυρισμένες στην Αγγλία Κατηγορία:Ταινίες γυρισμένες στην Ιορδανία Κατηγορία:Ταινίες Star Wars Κατηγορία:Ταινίες IMAX
Άνω Άγιος Ιωάννης Πιερίας
μικρογραφία|Ενοριακός ναός Άνω Αγίου Ιωάννη Προφήτης Ηλίας Ο Άνω Άγιος Ιωάννης (γνωστότερος ως Άνω Αγιάννης) είναι χωριό του νομού Πιερίας, στο Δήμο Κατερίνης. Έχει πληθυσμό 442 κατοίκους, σύμφωνα με την απογραφή του 2011. Η απόσταση του χωριού είναι 5 χιλιόμετρα από την πόλη της Κατερίνης.
Τοπική Κοινότητα Άνω Αγίου Ιωάννου
Ο Άνω Άγιος Ιωάννης είναι έδρα της Τοπικής Κοινότητας Άνω Αγίου Ιωάννου, η οποία περιλαμβάνει και τον οικισμό Νέος Άνω Άγιος Ιωάννης (35 κάτοικοι). Ο συνολικός πληθυσμός της είναι 477 κάτοικοι, κατά την Απογραφή του 2011. Η κοινότητα είναι χαρακτηρισμένη ως αγροτικός πεδινός οικισμός, με έκταση 8,462 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Υποδομή
Το 2006 περατώθηκε η κατασκευή δρόμου μήκους 3.400μ. και διευκολύνθηκε η κίνηση μεταξύ του Κάτω Αγιάννη προς Άνω Αγιάννη, Τρίλοφο και Ρυάκια, αποφεύγοντας τη μεγάλη διαδρομή μέσω Κατερίνης, εξυπηρετώντας σε μεγάλο βαθμό τους επισκέπτες και τους αγρότες της περιοχής.
Ενδιαφέρον παρουσιάζουν ο ενοριακός Ναός του Άνω Προφήτη Ηλία, ο Άγιος Παντελεήμων και το ξωκλήσι της Μεταμορφώσεως του Σωτήρος.
Το χωριό διαθέτει Αθλητικό Ποδοσφαιρικό Σύλλογο, με την επωνυμία «Η Πίνδος» αγωνίζεται στη Β΄ ερασιτεχνική κατηγορία του Νομού. Το Δημοτικό Σχολείο του συγχωνεύτηκε με το Δημοτικό Σχολείο της Γανόχωρας. Λειτουργεί μονοθέσιο νηπιαγωγείο και γεωργικός συνεταιρισμός.
Εκτός από τα καπνά, που αποτελούν το κυριότερο γεωργικό προϊόν, στο χωριό ασχολούνται και με τις ελιές.
Το 2007 ολοκληρώθηκαν τα αντιπλημμυρικά έργα στην περιοχή.
Ιστορικά στοιχεία
Το χωριό ήταν και είναι γνωστό με την ονομασία «Τούμπα Αγιάννη», επειδή είναι κτισμένο πάνω σε ύψωμα (τούμπα). Οι κάτοικοί του είναι τουρκόφωνοι και Πόντιοι. Ο Άνω Αγιάννης ιδρύθηκε από πρόσφυγες προερχόμενους από την περιοχή της Νεοκαισάρεια ς στον Πόντο και συγκεκριμένα από το χωριό Άργος (σημερινό Ardicli) της Καισάρειας (το μόνο χωριό της περιοχής που δεν είχε εξισλαμιστεί), μετά το 1922. Μάλιστα, σύμφωνα με τα αρχεία του Οικουμενικού Πατριαρχείου της Κωνσταντινουπόλεως, το χωριό υπάγονταν στην μητρόπολη της Νεοκαισάρειας (Niksar) και οι κάτοικοι του Άργους ήταν εξολοκλήρου χριστανοί ορθόδοξοι. Η Νεοκαισάρεια ήταν η γενέτειρα του Μ. Βασιλείου. Ακόμη, η Νεοκαισάρεια ήταν κατά την αρχαιότητα τα Κάβειρα. Επίσης, είχαν τουρκικά ονόματα και μόνο μετά την έλευση της δημοκρατίας στην Τουρκία απέκτησαν ονόματα ελληνικά, καθώς με τη δημοκρατία παραχωρήθηκαν ελευθερίες στα σχολεία. Ο πρώτος προορισμός των προσφύγων ήταν η Δράμα. Τις τελευταίες τρεις δεκαετίες έντονο ήταν το φαινόμενο της μετανάστευσης των κατοίκων του χωριού, σε χώρες όπως η Γερμανία.
Ο περιηγητής Ζώτος Μολοσσός αναφέρεται στο χωριό γύρω στο 1880 με το όνομα «Μικρός- Μεγάλος Αγιάννης». Στην αναφορά του στο χωριό, ο Μολοσσός λέει ότι απέχει 1 ώρα από την Κατερίνη. «Κώμη 200 οίκων στους πρόποδες των Πιερίων με πεδιάδα αξιόλογον αρδευομένην υπό τερπνού ποταμού». .
Πολιτισμός
Κάθε χρόνο τον Ιανουάριο τηρείται το έθιμο του καψίματος των καλικάντζαρων στο δημοτικό διαμέρισμα του Άνω Αγιάννη. Οι καλικάντζαροι φτιάχνονται από κέδρα και οδηγούνται στην πυρά από το χέρι των κατοίκων, στην πλατεία του δημοτικού διαμερίσματος. Τηρείται επίσης το έθιμο με τις αβγομαχίες. Η εκδήλωση συνδιοργανώνεται τα τελευταία χρόνια από το Δήμο Κατερίνης και τον Ποντιακό Πολιτιστικό Σύλλογο «Άργος».
Πηγές
Ανω Αγιος Άνω Άγιος Ιωάννης
Τοξίνη
Η τοξίνη είναι δηλητηριώδης ουσία που παράγεται σε ζωντανά κύτταρα ή οργανισμούς· συνεπώς, συνθετικές τοξικές ουσίες που παρήχθησαν από τεχνητές διεργασίες αποκλείονται. Ο όρος χρησιμοποιήθηκε για πρώτη φορά από τον οργανικό χημικό Λούντβιχ Μπρίγκερ (Ludwig Brieger) (1849–1919).
Οι τοξίνες μπορεί να είναι μικρά μόρια, πεπτίδια, ή πρωτεΐνες που μπορούν να προκαλέσουν ασθένειες με επαφή ή με απορρόφηση από σωματικούς ιστούς που αλληλεπιδρούν με βιολογικά μακρομόρια όπως ένζυμα ή κυτταρικούς υποδοχείς. Οι τοξίνες ποικίλλουν πολύ στην δραστικότητά τους, κυμαινόμενες από συνήθως μικρή (όπως το κεντρί μέλισσας) σε σχεδόν άμεσα θανατηφόρες (όπως η αλλαντοτοξίνη (botulinum toxin)).
Ορολογία
Οι τοξίνες διαχωρίζονται συχνά από άλλους χημικούς παράγοντες από τη μέθοδο παραγωγής τους—η λέξη τοξίνη δεν καθορίζει μέθοδο απελευθέρωσης (συγκρίνετε με δηλητήριο—όλες οι ουσίες που μπορούν επίσης να προκαλέσουν διαταραχές στους οργανισμούς). Σημαίνει απλά ότι είναι ένα βιολογικά παραγόμενο δηλητήριο. Υπήρχε μια συνεχής διαφωνία ορολογίας μεταξύ NATO και του Συμφώνου της Βαρσοβίας για το αν θα αποκληθεί τοξίνη ένας βιολογικός ή χημικός παράγοντας, στην οποία το NATO επέλεξε βιολογικός παράγοντας και το σύμφωνο της Βαρσοβίας, όπως και οι περισσότερες άλλες χώρες, ως χημικός παράγοντας.
Σύμφωνα με την Διεθνή επιτροπή του Ερυθρού Σταυρού που επιθεώρησε τη σύμβαση των βιολογικών όπλων, "οι τοξίνες είναι δηλητηριώδη προϊόντα οργανισμών· αντίθετα με τους βιολογικούς παράγοντες, είναι άψυχοι και δεν μπορούν να αναπαραχθούν από μόνοι τους" και "από την υπογραφή της σύμβασης, δεν υπήρξαν διαφωνίες μεταξύ των μερών όσον αφορά τον ορισμό των βιολογικών παραγόντων ή των τοξινών".
Σύμφωνα με τον κώδικα των ΗΠΑ (άρθρο 18), "... ο όρος "τοξίνη" σημαίνει το τοξικό υλικό ή προϊόν φυτών, ζώων, μικροοργανισμών (συμπεριλαμβανομένων, αλλά χωρίς να περιορίζονται, των βακτηρίων, ιών, μυκήτων, ρικετσιών ή πρωτόζωα), ή μολυσματικών ουσιών, ή ανασυνδυασμένο DNA ή συνθετικών μορίων, ανεξάρτητα από την προέλευσή τους και τη μέθοδο παραγωγής τους..."
Μια μάλλον ανεπίσημη ορολογία των διάφορων τοξινών τις συσχετίζει με την ανατομική θέση όπου οι επιδράσεις τους είναι πιο σημαντικές:
Σε μια ευρύτερη κλίμακα, οι τοξίνες μπορούν να ταξινομηθούν είτε ως εξωτοξίνες (exotoxins), που απεκκρίνονται από έναν οργανισμό, είτε ως ενδοτοξίνες (endotoxins), που απελευθερώνονται κυρίως όταν λύονται βακτήρια.
Βιοτοξίνες
Οι τοξίνες που παράγονται από μικροοργανισμούς είναι σημαντικοί μολυσματικοί καθοριστικοί παράγοντες, υπεύθυνοι για μικροβιακή παθογένεια και/ή αποφυγή της ανοσολογικής απόκρισης του ξενιστή.
Οι βιοτοξίνες διαφέρουν πολύ στον σκοπό και τον μηχανισμό τους και μπορεί να είναι πολύ σύνθετοι (το δηλητήριο του σαλιγκαριού κώνου (cone snail) περιέχει δεκάδες μικρών πρωτεϊνών, που η καθεμιά τους επιδρά σε συγκεκριμένο νευρικό κανάλι ή υποδοχέα), ή σχετικά μικρές πρωτεΐνες.
Οι βιοτοξίνες στη φύση έχουν δύο κύριες λειτουργίες:
Μεταξύ των πιο γνωστών τύπων βιοτοξινών περιλαμβάνονται και οι παρακάτω:
Περιβαλλοντικές τοξίνες
Μεταξύ των περιβαλλοντικών τοξινών από τις τροφικές αλυσίδες που μπορούν να είναι επικίνδυνες στην ανθρώπινη υγεία περιλαμβάνονται:
Εύρεση πληροφοριών για τις τοξίνες
Το πρόγραμμα πληροφοριών για την τοξικολογική και περιβαλλοντική υγεία στην Εθνική Βιβλιοθήκη Φαρμάκων των ΗΠΑ διατηρεί έναν ιστότοπο με εκτεταμένες πληροφορίες για την τοξικολογική και περιβαλλοντική υγεία που περιλαμβάνει πρόσβαση σε πηγές σχετικές με τις τοξίνες που παράγεται από το TEHIP και από άλλους κυβερνητικούς οργανισμούς. Αυτός ο ιστότοπος περιλαμβάνει συνδέσμους σε βάσεις δεδομένων, βιβλιογραφίες, μαθήματα και άλλες επιστημονικές και καταναλωτικές πηγές. Το TEHIP είναι επίσης υπεύθυνο για το δίκτυο τοξικολογικών δεδομένων (Toxicology Data Network - TOXNET), ένα ολοκληρωμένο σύστημα βάσεων δεδομένων σχετικών με την τοξικολογική και περιβαλλοντική υγεία που είναι διαθέσιμα δωρεάν στο διαδίκτυο.
Υπολογιστικές πηγές για την πρόβλεψη τοξικών πεπτιδίων και πρωτεϊνών
Ένα από τα εμπόδια στη θεραπεία με βάση πεπτίδια/πρωτεΐνες είναι η τοξικότητά τους. Πρόσφατα, μοντέλα προσομοίωσης για την πρόβλεψη της τοξικότητας των πεπτιδίων και των πρωτεϊνών, προβλέπουν την τοξικότητα με λογικά καλή ακρίβεια. Τα μοντέλα πρόβλεψης βασίζονται σε τεχνικές εκμάθησης μηχανής και ποσοτικούς πίνακες που χρησιμοποιούν διάφορες ιδιότητες των πεπτιδίων. Το εργαλείο πρόβλεψης είναι ελεύθερα προσβάσιμο στο κοινό με τη μορφή διακομιστή δικτύου - ToxinPred στο http://crdd.osdd.net/raghava/toxinpred/.
Εσφαλμένη χρήση του όρου
Όταν δεν χρησιμοποιείται τεχνικά, ο όρος "τοξίνη" εφαρμόζεται συνήθως σε κάθε τοξική ουσία, αν και ο όρος τοξική ουσία θα ήταν πιο κατάλληλος. Οι τοξικές ουσίες που δεν έχουν άμεσα τοξικολογική προέλευση ορίζονται επίσης ως δηλητήρια και πολλοί μη ειδικοί χρησιμοποιούν αυτόν τον όρο όταν αναφέρονται σε τοξικές ουσίες γενικά.
Στον τομέα της εναλλακτικής ιατρικής ο όρος χρησιμοποιείται συχνά για να αναφερθεί σε οποιαδήποτε ουσία υποστηρίζεται ότι μπορεί να προκαλέσει πρόβλημα υγείας, με εύρος από ίχνη ποσοτήτων παρασιτοκτόνων μέχρι συνηθισμένες τροφές όπως εξευγενισμένη ζάχαρη ή πρόσθετα τροφίμων (Food additive) όπως το γλουταμινικό μονονάτριο (MSG).
Εξωτερικοί σύνδεσμοι
Κατηγορία:Βιολογικοί όροι Κατηγορία:Τοξικές ουσίες
Κίνημα των Νεοτούρκων
Κίνημα των Νεοτούρκων ονομάζεται η πολιτική επανάσταση στην Οθωμανική Αυτοκρατορία τον Ιούλιο του 1908 με την Επιτροπή Ένωσης και Προόδου (CUP), οργάνωση του κινήματος των Νεότουρκων, να αναγκάζει τον Σουλτάνο Αμπντούλ Χαμίτ Β΄ να αποκαταστήσει το Οθωμανικό Σύνταγμα του 1876 και να συγκαλέσει το κοινοβούλιο, το οποίο εγκαινίασε την πολυκομματική πολιτική εντός της Αυτοκρατορίας. Περισσότερες από τρεις δεκαετίες νωρίτερα, το 1876, η συνταγματική μοναρχία είχε καθιερωθεί κατά τη διάρκεια μιας χρονικής περιόδου γνωστής ως Ά Συνταγματικής Εποχής, η οποία διήρκεσε μόνον δύο χρόνια προτού ο Αμπντούλ Χαμίτ την αναστείλει και συγκεντρώσει τις εξουσίες στον εαυτό του.
Το κίνημα ξεκίνησε με τη φυγή του μέλους του CUP, Ahmed Niyazi, στα αλβανικά υψίπεδα. Σύντομα ενώθηκε με τον Εμβέρ Πασά και τον Eyub Sabri. Δικτυώθηκαν με ντόπιους Αλβανούς και χρησιμοποίησαν τις διασυνδέσεις τους εντός της Τρίτης Στρατιάς με έδρα τη Θεσσαλονίκη για να υποκινήσουν την εξέγερση. Ο Αμπντούλ Χαμίτ συνθηκολόγησε και ανακοίνωσε την αποκατάσταση του Συντάγματος, συγκάλεσε το κοινοβούλιο και προκήρυξε εκλογές, έπειτα από την εξέγερση στις επαρχίες της Ρωμυλίας που υποκινήθηκε από το CUP.
Τα αίτια της επιτυχίας του Κινήματος
Με την υποστήριξη του στρατού εκδηλώθηκε το Κίνημα των Νεότουρκων το 1908. Μετά την επιτυχή εκδήλωση του κινήματος τον Ιούλιο του 1908, η επίτευξη του σκοπού της, η εφαρμογή του Συντάγματος του 1876, αποτέλεσε επανάσταση για τα τουρκικά δεδομένα. Η ένωση υπό την οποία συνασπίστηκαν ήταν η Ένωση και Πρόοδος (Ittihad ve Terraki). Ένας από τους συντελεστές του κινήματος ήταν και ο Κεμάλ Ατατούρκ που από το 1907 υπηρετούσε στο Τρίτο Σώμα Στρατού στη Θεσσαλονίκη.
Οι λόγοι που οδήγησαν στην επικράτηση του κινήματος των Νεοτούρκων σχετίζονται άμεσα με την οικονομική κρίση της αυτοκρατορίας στις αρχές του 20ού αιώνα καθώς και με την ιδιαίτερη θέση του στρατού στην οθωμανική κοινωνία. Η οικονομική κρίση της χώρας -έλλειψη ρευστότητας, επενδυτικών κεφαλαίων, και χρόνια ελλείμματα του κρατικού προϋπολογισμού- η επιδείνωση του δημοσιονομικού ελλείμματος και οι άσχημες κλιματολογικές συνθήκες του 1907, με τις συναφείς επιπτώσεις στον αγροτικό τομέα και τη μείωση των εξαγωγών των αγροτικών προϊόντων προκάλεσε επιδείνωση του ελλείμματος στο εμπορικό ισοζύγιο της αυτοκρατορίας. Αδυνατώντας το κράτος να πληρώσει τους μισθούς των στρατιωτικών, όξυνε την ήδη υπάρχουσα δυσαρέσκεια προς το καθεστώς του Σουλτάνου. Τέλος οι εξελίξεις στον μακεδονικό χώρο με τα αντιμαχόμενα κινήματα Ελλήνων, Σέρβων και Βουλγάρων θεωρήθηκαν ως ακόμα μια ένδειξη έλλειψης υποστήριξης του στρατού από την κυβέρνηση του Σουλτάνου, που οδήγησαν στην ενίσχυση των επαναστατικών του τάσεων. Βάση των Νεοτούρκων καθ' όλη τη διάρκεια του κινήματος αποτέλεσε η Μακεδονία.
Παραπομπές
Κατηγορία:Εξεγέρσεις στην ΤουρκίαΚατηγορία:Διαδηλώσεις και διαμαρτυρίες στην ΤουρκίαΚατηγορία:Επαναστάσεις του 20ού αιώνα
Πυρκαγιά της Κωνσταντινούπολης 1751
Η πυρκαγιά της Κωνσταντινούπολης το 1751 ήταν μια από τις σοβαρότερες πυρκαγιές που συνέβησαν εκεί με μεγάλες απώλειες για την πόλη και τους κατοίκους της. Ανάλωμα του πυρός έγιναν δεκαοκτώ μαχαλάδες, κάθε ένας από 600 ως 700 σπίτια, ώστε συνολικά κάηκαν περίπου 12.000 σπίτια. Το σπίτι των Γιανιτσάρων, θαυμαστό για το μεγαλείο του οικοδόμημα, χωρητικότητας 20.000 ανθρώπων καταστράφηκε. Στο ωραίο τζαμί του Σουλτάν Μωάμεθ κάηκαν ζωντανοί στην πυρκαγιά πάνω από διακόσιοι Γενίτσαροι. Μετά το τέλος της πυρκαγιάς, ξέσπασε θανατικό, στο οποίο πέθαναν έως 400 χιλιάδες άνθρωποι. Η πόλη ερημώθηκε. Κανείς δεν κυκλοφορούσε στους δρόμους, παρά όλοι κλέιστηκαν στα σπίτια τους.
Πηγές
Κατηγορία:Ιστορία της Κωνσταντινούπολης Κωνσταντινουπολης 1751
Θεόδωρος Καντακουζηνός
Ο Θεόδωρος Καντακουζηνός (μετά το 1361 - 1410) από τον Οίκο των Καντακουζηνών ήταν Βυζαντινός ευγενής και μάλλον κοντινός συγγενής του Αυτοκράτορα Ιωάννη ΣΤ΄ Καντακουζηνού.
Η καταγωγή του
Έχει προταθεί η θεωρία ότι ήταν γιος του Ματθαίου Καντακουζηνού, γιου του Ιωάννη ΣΤ΄ και της Ειρήνης Παλαιολογίνας. Αν αυτό είναι ακριβές, ο Θεόδωρος πιθανόν θα γεννήθηκε μετά την εγκατάσταση του ζεύγους στην Πελοπόννησο το 1361, μια και δεν αριθμείται από τον πρώην Αυτοκράτορα μεταξύ των εγγονών του πριν από την ημερομηνία αυτή. Εναλλακτικά, δεδομένης της μεγάλης χρονικής απόστασης μεταξύ του Θεοδώρου και των παιδιών του Ματθαίου, είναι πιο πιθανό ότι ο Θεόδωρος ήταν γιος ενός των τέκνων του Ματθαίου, του Δημητρίου ή του Ιωάννη, οι οποίοι ήταν ενήλικες το 1361. Καθώς δεν υπάρχουν αποδείξεις για να υποστηριχθούν οι δύο ταυτοποιήσεις, δεν είναι δυνατό να ορίσουμε τους γονείς του Θεοδώρου με μεγαλύτερη ακρίβεια. Η αναφορά των ιστορικών πηγών του Μανουήλ Β΄ Παλαιολόγου ως θείου του Θεοδώρου δεν προσφέρει περαιτέρω σαφήνεια σε αυτό, καθώς ο Μανουήλ Β΄ ήταν εξάδελφος (σύμφωνα με την πρώτη θεωρία) ή θείος (κατά τη δεύτερη άποψη).
Η ζωή του
Ο Θεόδωρος ήταν μάλλον μεταξύ των εθελοντών, που άφησαν την Κωνσταντινούπολη το 1383 για να ακολουθήσουν τον Μανουήλ Β΄ στην άμυνα της Θεσσαλονίκης εναντίον των Τούρκων. Είναι γνωστό ότι διατήρησε αλληλογραφία με τον Δημήτριο Κυδώνη και τον Ιωάννη Χορτασμένο, που είχαν συνθέσει στίχους επαινετικούς για τον Οίκο του και για τον ίδιο.
Κατά το θέρος του 1397 η Κωνσταντινούπολη πολιορκήθηκε από τους Οθωμανούς υπό τον σουλτάνο Βαγιαζήτ Α΄. Λόγω της απέλπιδας κατάστασης, ο Θεόδωρος, μαζί με τον Ιωάννη τον Ναταλά, εστάλησαν στην Αυλή του Καρόλου ΣΤ΄ των Βαλουά της Γαλλίας ως Αυτοκρατορικός πρεσβευτής, που έφερε επιστολή από τον Μανουήλ Β΄ ζητώντας τη στρατιωτική συνδρομή του βασιλιά. Ο Θεόδωρος έφθασε τον Οκτώβριο και είχε θετική υποδοχή από τον Κάρολο ΣΤ΄, που του συμπεριφέρθηκε με μεγάλη ευγένεια και υποσχέθηκε να στείλει βοήθεια μέσα σε ένα έτος. Έπειτα από αυτό ο βασιλιάς έδωσε χρήματα στους δύο ευγενείς, για να ταξιδέψουν στη Βρετανία με σκοπό να διαπραγματευτούν με τον Ριχάρδο Β΄ της Αγγλίας και να ζητήσει περαιτέρω συνδρομή, όμως ο τελευταίος ήταν πολύ περισπασμένος με τα προβλήματα του τόπου του εκείνη τη στιγμή, ώστε να παράσχει κάποια υποστήριξη. Τελικά ο Θεόδωρος και ο Ιωάννης επέστρεψαν με 600 Γάλλους στρατιώτες με επικεφαλής τον στρατάρχη Μπουσικώ και μπόρεσαν να διαρρήξουν τον αποκλεισμό, ώστε να εισέλθουν στην Κωνσταντινούπολη.
Το φθινόπωρο του 1398 ο Θεόδωρος ορίστηκε πρέσβης προς τη Βενετία, όπου είχε πολιτική όσο και εμπορική παρουσία. Τον Δεκέμβριο του ιδίου έτους ο δόγης του απένειμε τη Βενετική υπηκοότητα. Το 1409 παρακολούθησε τη Σύνοδο της Κωνσταντινούπολης, που καταδίκασε δύο αμφιλεγόμενους επισκόπους, τον Μακάριο της Άγκυρας και τον Ματθαίο της Μηδείας. Αναφέρεται ότι ήταν Συγκλητικός κατά την εποχή του. Απεβίωσε από την επιδημία του 1410.
Οικογένεια
Νυμφεύτηκε την Ελένη Ουρεσίνα Δούκαινα, κόρη του Ιωάννη-Ούρεση των Νρεμάνια ηγεμόνα της Θεσσαλίας και (θεωρείται ότι) είχε τέκνα:
Ο Βυζαντινολόγος Ντόναλντ Νίκολ, που αρχικά τον θεωρούσε γιο του Δημητρίου Καντακουζηνού, αργότερα αναθεώρησε την άποψή του και δήλωσε ότι είναι πιθανότερο πως ο Θεόδωρος ήταν ο πατέρας του. Η αιτία ήταν ότι ο πρωτότοκος γιος του Γεωργίου ονομάστηκε Θεόδωρος, μάλλον σύμφωνα με την πρακτική ο μεγαλύτερος γιος να παίρνει το όνομα του πάππου του. Όμοια ένας γιος της Ειρήνης ονομάστηκε Θεόδωρος, ίσως για τον ίδιο λόγο.
Πρόεδρος του Μαλάουι
Ο πρόεδρος της Δημοκρατίας του Μαλάουι είναι ο αρχηγός κράτους και αρχηγός κυβέρνησης του Μαλάουι. Ο Πρόεδρος είναι επικεφαλής του Εκτελεστικού στην Κυβέρνηση του Μαλάουι και αρχηγός των Ενόπλων Δυνάμεων της χώρας.
Πρόεδροι
Στις 6 Ιουλίου 1964 η Νυασαλάνδη έγινε ανεξάρτητη από τη Βρετανία και μετονομάστηκε σε Μαλάουι, με βασίλισσα της χώρας την Ελισάβετ Β΄. Με το νέο σύνταγμα του 1966 το Μαλάουι έγινε δημοκρατία και πρώτος του πρόεδρος έγινε ο έως εκείνη τη στιγμή πρωθυπουργός, Χάστινγκς Μπάντα. Ο Πρόεδρος αποτελεί την εκτελεστική αρχή και τον αρχηγό του Κράτους, όπως ορίζεται στα συντάγματα του 1966, του 1994 και του 1995. Ο πρώτος πρόεδρος εξελέγη από την Εθνοσυνέλευση, όμως οι επόμενοι πρόεδροι εξελέγησαν με την λαϊκή ψήφο για θητεία 5 ετών. Σε περίπτωση που κενώνεται η θέση, χρέη προέδρου ασκεί ο Αντιπρόεδρος.
Εξωτερικοί σύνδεσμοι
Προεδρος
Ροξάν Σίμαν
Η Ροξάν Σίμαν είναι Αμερικανίδα τραγουδοποιός, στιχουργός και μουσικός παραγωγός. Γεννήθηκε στη Νέα Υόρκη των ΗΠΑ και είναι κυρίως γνωστή για τα τραγούδια που έγραψε με τους Φίλιπ Μπέιλι, Φιλ Κόλινς, The Jackson 5, The Sisters of Mercy, Μπέτι Μίντλερ, Earth, Wind and Fire και Μπίλι Χιουζ. Η Ροξάν πήρε το πτυχίο της από το Πανεπιστήμιο Κολούμπια (B.A. in Oriental Languages, Arts and Languages). Πέρασε πολλές νύχτες στα τζαζ κλαμπ της Νέας Υόρκης ωσότου βρήκε το δρόμο της στη δισκογραφία όταν η Ντι Ντι Μπριτζγουότερ ηχογράφησε το “Tequila Mockingbird” του Ράμσεϊ Λιούις σε στίχους της Ροξάν Σίμαν. Ο Λάρι Νταν των Earth, Wind and Fire έγραψε τη μουσική και ο Τζορτζ Ντιουκ έκανε την παραγωγή του δίσκου. Μετά ακολούθησε η συνεργασία της Ροξάν με τους Φίλιπ Μπέιλι, Μορίς Γουάιτ των Earth, Wind and Fire και Εντουάρντ ντελ Μπάριο για τον δίσκο “Faces” των Earth, Wind and Fire. Την ίδια εποχή, η Ροξάν συνεργάστηκε με τον Καρμάιν Κόπολα και την Ιτάλια Πενίνο, μετατρέποντας μουσικά θέματα του Καρμάιν από ταινίες σε τραγούδια. Έγραψε στίχους για μουσικά θέματα από τις ταινίες Το μαύρο άλογο, Επαναστάτες χωρίς αύριο και Ναπολέων.
Η Ροξάν εργάστηκε ως βοηθός του Σκοτ Ρούντιν, Πρόεδρου Παραγωγής της 20th Century Fox. Το 1987 δούλεψε στην Μπανγκόκ στην ταινία Πέρα από τα όρια με πρωταγωνιστές τους Γουίλεμ Νταφόε και Γκρέγκορι Χάινς.
Η Συνεργασία της με τον Billie Hughes
Η συνεργασία της Roxanne με τον συνθέτη Billie Hughes ξεκίνησε το 1983 και σηματοδότησε την αρχή μιας μακροχρόνιας και επιτυχημένης καριέρας ηχογραφήσεων, παραγωγής και συνθέσεων. Οι προσπάθειες της Seeman και Hughes είχαν επιτυχία στην Ιαπωνία το 1991 με το κομμάτι “Welcome to the edge”, το οποίο έγινε νο1 single και album. Παρέμεινε για 4 μήνες στο Billboard’s Japan Top 10 chart, πουλώντας 520.000 αντίτυπα. Οι Seeman και Hughes βραβεύτηκαν με το νούμερο 1 International single of the Year στα NHK Japan Grand Prix Awards (αντίστοιχα με τα βραβεία Grammy των Ηνωμένων Πολιτειών).
Το άλμπουμ “Welcome to the edge” του Billie Hughes κυκλοφόρησε στη Νοτιοανατολική Ασία και το ομώνυμο τραγούδι ηχογραφήθηκε από πολλούς και γνωστούς καλλιτέχνες της Ιαπωνίας και Κίνας.
Καριέρα ως τραγουδοποιός
Το “Walking on the Chinese Wall” είναι ένα από τα πιο γνωστά κομμάτια της Roxanne Seeman και του Billie Hughes και γράφτηκε για τον δίσκο του Phillip Bailey “Chinese Wall” με παραγωγό τον Phil Collins. Το 1985 ο Phillip Bailey προτάθηκε για Grammy στην κατηγορία καλύτερου R&B τραγουδιστή για το τραγούδι “Chinese Wall”.
Το Σεπτέμβριο του 2004 έγινε η πρώτη pop συναυλία στο Σινικό τοίχος της Κίνας έξω από το Πεκίνο με την Alicia Keys να ξεκινάει τη συναυλία. Το τραγούδι “Walking on the Chinese Wall” ήταν το φινάλε της συναυλίας.
Η Roxanne απέκτησε φήμη στην Ευρώπη, Ασία και Νότιο Αμερική, γράφοντας στίχους για διεθνή τραγούδια που είναι αναγνωρισμένα ως standards στη μητρική τους γλώσσα. Η Barbra Streisand ηχογράφησε το “Let’s Start Right Now”, ένα βραζιλιάνικο τραγούδι με αγγλικούς στίχους της Seeman. Εμφανίστηκε και ως bonus CD single στο περιορισμένο αντίτυπων άλμπουμ της Streisand “A Love Like Ours”. Ήταν και bonus κομμάτι στη διεθνή έκδοση του “If You Ever Leave Me”.
Το 2003, ο Jermaine Jackson εκτέλεσε το “Let’s Start Right Now” στο διάσημο σόου “The View” της Barbara Walters.
Το 1991, η Bette Midler κυκλοφόρησε το “Night and Day” των Seeman και Hughes ως single και βίντεο.
Το 1993, οι Sisters of Mercy κυκλοφόρησαν το “Under The Gun” των Roxanne Seeman, Billie Hughes και Andrew Eldritch ως single και βίντεο με παραγωγούς τους Andrew Eldritch και Billie Hughes.
Με τη συνεργασία της Sarah Brightman και του Frank Paterson, η Roxanne Seeman έγραψε στίχους για το τραγούδι “Harem” της Sarah Brightman (Νέοι πρωτότυποι Αγγλικοί στίχοι για το βραζιλιάνικο τραγούδι “Cancao do Mar” που έγινε γνωστό από την Amalia Rodrigues). Το άλμπουμ της Sara Brightman “Harem” παρέμεινε στο Billboard Top 10 Crossover Classical chart για 80 εβδομάδες. “Harem” ήταν και ο τίτλος για το “Harem World Tour” της Brightman και για το DVD της “Live From Las Vegas Harem World Tour”. Το "Harem" (Lehman & Rivera Mixes) έφτασε νούμερο 1 στα dance single charts στο Hot Dance Club Play Billboard Chart. [1] [3]
Το Δεκέμβριο του 2008, ο Daniel Lindstrom κυκλοφόρησε το single “Caught In That Feeling” στη Σουηδία το οποίο γράφτηκε από τους Seeman, Lindstrom και Samsson.
Τηλεόραση και Κινηματογράφος
Τα έργα της Roxanne Seeman έχουν διεισδύσει στην τηλεόραση, σε ταινίες, σε βίντεο και σε δίσκους. Το "So Hard To Know" της Seeman γράφτηκε μετά από παράκληση του Chet Baker. Εμφανίζετε στο προτεινόμενο για Oscar ντοκιμαντέρ “Let’s Get Lost”, ένα αφιέρωμα στη ζωή και μουσική του Chet Baker από τον Bruce Weber. Η επανακυκλοφορία του “Let’s Get Lost” του Bruce Weber έκανε πρεμιέρα στο Λονδίνο την 5η Ιουνίου του 2008.
19 Φεβρουαρίου 1994: “The Jackson Family Honors” σε ζωντανή μετάδοση από το κανάλι ABC στο ξενοδοχείο MGM Grand Hotel στο Λας Βέγκας. Ζωντανή εκτέλεση του τραγουδιού “If You’d Only Believe” των Roxanne Seeman, Billie Hughes και Jermaine Jackson και με μια έξτρα φινάλε εκτέλεση με τους Michael Jackson, Celine Dion και άλλους.
Το “Welcome to the Edge” προτείνεται για Emmy ως καλύτερο αυθεντικό κομμάτι για την τηλεοπτική σειρά Santa Barbara. Το 1992, οι Seeman και Hughes προτείνονται για δεύτερη φορά για Emmy για το κομμάτι τους “Dreamlove” της τηλεοπτικής σειράς “Another World”.
Η Seeman έγραψε με τους Earth, Wind and Fire το τραγούδι “Cruisin’” για την ταινία του Spike Lee “Get On The Bus”. Η συνεργασία με τους Eric Levi των ERA και Phillip Bailey των Earth, Wind and Fire είχε ως αποτέλεσμα το τραγούδι τίτλων για τη γαλλική ταινία “La Vengeance d’une Blonde”.
Η Seeman έγραψε το τραγούδι "Hold On To The Good Things" για την ταινία “Stuart Little 2”, το οποίο ηχογραφήθηκε από βραβευμένο με Grammy καλλιτέχνη Shawn Colvin. Το "Hold On To The Good Things" εμφανίζεται ως δεύτερο τραγούδι στους τελικούς τίτλους της ταινίας.
Βασισμένοι στο θέμα του William Ross της ταινίας The Young Black Stallion, η Roxanne Seeman και ο Gavin Greenaway γράψανε το κομμάτι "Born To Ride", το οποίο τραγουδήθηκε από την 11χρονη ηθοποιό της ταινίας Biana Tamimi, για την έκδοση του DVD τον Δεκέμβρη του 2004.
Εξωτερικοί σύνδεσμοι
Κατηγορία:Αμερικανοί τραγουδοποιοί Κατηγορία:Αμερικανοί στιχουργοί
Μπιλ Σάρμαν
Ο Ουίλιαμ Ουόλτον «Μπιλ» Σάρμαν (William Walton "Bill" Sharman, 25 Μαρτίου 1926 – 25 Οκτωβρίου 2013) ήταν Αμερικανός πρώην επαγγελματίας καλαθοσφαιριστής, προπονητής και διοικητικό στέλεχος. Ως παίκτης αποτέλεσε μαζί με τον Μπομπ Κούζι το καλύτερο δίδυμο γκαρντ στην ιστορία του ΝΒΑ πρωταγωνιστώντας στην κατάκτηση τεσσάρων τίτλων πρωταθλήματος με τους Μπόστον Σέλτικς.
Βιογραφία
Ο Σάρμαν ολοκλήρωσε το λύκειο στην Καλιφόρνια, πολιτεία στην οποία και γεννήθηκε και ήταν απόφοιτος του Πανεπιστημίου της Νότιας Καλιφόρνιας (USC), όπου αγωνίστηκε με την ομάδα τόσο του μπάσκετ όσο και του μπέιζμπολ. Από το 1950 έως το 1955 έπαιξε επαγγελματικό μπέιζμπολ στο πρωτάθλημα με τους Μπρόκολντ Ντότζερς. Παράλληλα επιλέχθηκε από τους Ουάσιγκτον Κάπιτολς στον δεύτερο γύρο των ντραφτ του ΝΒΑ το 1950. Με την πρώτη του χρονιά είχε μέσο όρο 12,5 πόντους. Μετά τη διάλυση της ομάδας, επιλέχθηκε από τους Φορτ Γουέιν Πίστονς και στη συνέχεια ανταλλάχθηκε με τους Μπόστον Σέλτικς.
Στην ομάδα της Βοστώνης αγωνίστηκε για 10 χρόνια, τα τέσσερα από τα πρώτα συνεχίζοντας και την παράλληλη καριέρα του στο μπέιζμπολ. Αναμφισβήτητα ο καλύτερος σουτέρ της εποχής του, ο Σάρμαν ήταν ένας από τους πρώτους γκαρντ του ΝΒΑ που ανέβασε το ποσοστό ευστοχίας του πάνω από τα 40 % για μία σεζόν. Ακόμα κατατάσσεται μεταξύ των κορυφαίων σε ποσοστό ευστοχίας στις ελεύθερες βολές με το εντυπωσιακό ποσοστό 88,3 % (91,1 % στα πλέι οφ Στο All-Star Game του 1955, πέτυχε τους 10 από τους 15 πόντους του στο τέταρτο δεκάλεπτο για να βοηθήσει την Ανατολή να κερδίσει 100–91, κερδίζοντας τον τίτλο του MVP της συνάντησης. Έκλεισε την καριέρα του με 12.665 πόντους σε 710 αγώνες (μ.ο. 17,8 ανά αγώνα). Συμπεριλήφθηκε στην επετειακή ομάδα των 50 και 75 χρόνων του ΝΒΑ.
Τίτλοι και διακρίσεις
Ως προπονητής:
Ως διοικητικό στέλεχος:
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Αμερικανοί προπονητές καλαθοσφαίρισης Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Μπόστον Σέλτικς Κατηγορία:Προπονητές καλαθοσφαίρισης Λος Άντζελες Λέικερς Κατηγορία:Σούτινγκ γκαρντ Κατηγορία:Εισαχθέντες στο Naismith Memorial Basketball Hall of Fame
Κόμμα Κέντρου (Νορβηγία)
Το Κόμμα Κέντρου (νορβ.: Senterpartiet) είναι ένα νορβηγικό φιλελεύθερο πολιτικό κόμμα, το οποίο ιδρύθηκε το 1920. Οι αρχές του κόμματος δεν βασίζονται σε κάποια από τις σημαντικές ιδεολογίες του 19ου και του 20ου αιώνα, αλλά υπερασπίζεται την αποκεντρωμένη οικονομία και την αποκεντρωμένη λήψη πολιτικών αποφάσεων.
Από την ίδρυσή του μέχρι το 2000, το κόμμα συμμετείχε μόνο σε μη σοσιαλιστικές κυβερνήσεις, αλλά από το 2005 μέχρι σήμερα συνεργάζεται με το Εργατικό Κόμμα και το Σοσιαλιστικό Αριστερό Κόμμα. Από το 1972, τάσσεται σταθερά κατά της εισόδου της Νορβηγίας στην Ευρωπαϊκή Ένωση.
Παραπομπές
Κατηγορία:Νορβηγικά πολιτικά κόμματα Κατηγορία:Φιλελεύθερα κόμματα στη Νορβηγία Κατηγορία:Ευρωσκεπτικιστικά κόμματα
Νέα Υπάτη Φθιώτιδας
Η Νέα Υπάτη είναι πεδινός οικισμός της Στερεάς Ελλάδας στην Περιφερειακή Ενότητα Φθιώτιδας σε υψόμετρο 120 μέτρα. Βρίσκεται στο κέντρο του νομού σε απόσταση 17 χλμ. Δ.-ΝΔ. της Λαμίας, ανάμεσα στα Λουτρά Υπάτης (ΒΑ.) και τα Βαρκά (Ν.). Δυτικά και βόρεια του του χωριού περνάει ο Σπερχειός ποταμός. Ως ξεχωριστός οικισμός αναφέρεται επίσημα το 1971 να απογράφεται στον τότε δήμο Υπάτης. Σύμφωνα με το Πρόγραμμα «Καλλικράτης» μαζί με τα Λουτρά Υπάτης, τα Βαρκά και τη Μαγούλα αποτελούν την τοπική κοινότητα Λουτρών Υπάτης που υπάγεται στη δημοτική ενότητα Λαμιέων του Δήμου Λαμιέων και σύμφωνα με την απογραφή του 2011 έχει πληθυσμό 12 κατοίκους.
Παραπομπές
Κατηγορία:Δήμος Λαμιέων Κατηγορία:Χωριά του νομού Φθιώτιδας
Ιωάννης Γουλιέλμος του Γύλιχ-Κλέβης-Μπεργκ
Ο Ιωάννης Γουλιέλμος, γερμ. Johann Wilhelm (28 Μαΐου 1562 - 25 Μαρτίου 1609) από τον Οίκο του Λα Μαρκ ήταν δούκας των Γύλιχ, Κλέβης, Μπεργκ και κόμης των Λα Μαρκ, Ράβενσμπεργκ.
Βιογραφία
Ήταν ο δευτερότοκος γιος του Γουλιέλμου, δούκα των Γύλιχ, Κλέβης, Μπεργκ & κόμη των Λα Μαρκ, Ράβενσμπεργκ και της Μαρίας των Αψβούργων, κόρης του Φερδινάνδου Α΄, αρχιδούκα της Αυστρίας και βασιλιά της Γερμανίας.
Μεγάλωσε και εκπαιδεύτηκε στο Ξάντεν. Το 1574 έγινε επίσκοπος του Μύνστερ. Το επόμενο έτος ο μεγαλύτερος αδελφός του απεβίωσε από ευλογιά σε ηλικία 20 ετών και ο Ιωάννης Γουλιέλμος έγινε διάδοχος. Το 1592 διαδέχθηκε τον πατέρα του στα τρία ενωμένα δουκάτα, που ήταν ελεύθερα φεουδαρχικά από τον βασιλιά της Γερμανίας. Είχε νοητική ασθένεια και τον θεράπευε ο γιατρός του, Φραντσέσκο Μαρία Γκουάτσο. Το 1609 απεβίωσε σε ηλικία 49 ετών άτεκνος. Ανάμεσα στα πρόσωπα της Αυλής του ήταν ο συνθέτης Κόνραντ Χάγκιους.
Τη διαδοχή διεκδίκησαν δύο εξαδέλφια του: η μεγαλύτερη αδελφή του Μαρία Ελεονόρα, σύζυγος του Αλβέρτου Φρειδερίκου των Χοεντσόλερν, δούκα της Πρωσίας είχε αποβιώσει το προηγούμενο έτος και είχε μόνο κόρες, από τις οποίες η πρώτη, η Άννα των Χοεντσόλερν, Προτεστάντης -σύζυγος του Ιωάννη Σιγισμούνδου, εκλέκτορα του Βρανδεμβούργου- διεκδίκησε τα δουκάτα. Η δεύτερη αδελφή του, Άννα του Λα Μαρκ, σύζυγος του Φίλιππου Λουδοβίκου του Βίττελσμπαχ, κόμη του Παλατινάτου-Νόιμπουργκ, είχε πρώτο γιο τον Βόλφγκανγκ Γουλιέλμο, Καθολικό, που επίσης διεκδίκησε τα δουκάτα.
Έτσι ξεκίνησε ο Πόλεμος για τη Διαδοχή του Γύλιχ (1609-14), που έγινε μέρος του Τριακονταετούς Πολέμου (1618-48), που προκλήθηκε από κλιμακούμενες θρησκευτικές αντιπαραθέσεις. Τελικά η Άννα των Χοεντσόλερν, σύζυγος του εκλέκτορα του Βρανδεμβούργου, έλαβε το δουκάτο του Γύλιχ και την κομητεία του Λα Μαρκ, ενώ ο Βόλφγκανγκ Γουλιέλμος, κόμης του Παλατινάτου-Νόιμπουργκ έλαβε τα δουκάτα Γύλιχ & Μπεργκ.
Τα δουκάτα ποδοπατήθηκαν από τους πολέμους και απώλεσαν πολύ από τον μυθώδη πλούτο τους, για τον οποίο ήταν διάσημα τον καιρό του Γουλιέλμου.
Οικογένεια
Νυμφεύτηκε πρώτα την Ιακωβαία των Τσέρινγκεν, κόρη του Φιλιβέρτου μαργράβου του Μπάντεν-Μπάντεν.
Το 1597 απεβίωσε η Ιακωβαία και ο Ιωάννης-Γουλιέλμος έκανε δεύτερο γάμο με την Αντωνία, κόρη του Καρόλου Γ΄ δούκα της Λωρραίνης. Δεν απέκτησε απογόνους από τους γάμους του.
Παραπομπές
Κατηγορία:Οίκος του Λα Μαρκ
Μρίντχα
Οι Μρίντχα (από τη λέξη των Χίντι και Σανσκριτικών मृध και τη Βεγγαλική λέξη মৃধা που σημαίνει μάχη ή πόλεμος) ήταν πολεμιστές ή ένοπλη φράξια των λόρδων στην Βεγγάλη (ζαμιντάρ). Όπως οι στρατηγοί, οι μρίντχα μαζί με τους τζεμαντάρ ήταν υπεύθυνοι για την καταπολέμηση και τη διεξαγωγή πολέμου, κυρίως ενάντια στους αγρότες και τους κοινούς ανθρώπους που ζούσαν στη γη του άρχοντα και εναντίον του άλλου στρατού του άρχοντα.
Ήταν σύνηθες για το μέρος των γαιοκτημόνων και άλλων ατόμων κορυφαίων συμφερόντων όπως οι ταλουκντάρ να παρεμβαίνει στην καθημερινή ζωή των χωρικών ή "ριότ" με στρατιωτικές και αστυνομικές δυνάμεις. Οι "Λαθιάλ" ή στρατιώτες στέλνονταν μόνο όταν τα δικαστήρια αποτύγχαναν να κάνουν αυτό που οι άρχοντες ήθελαν να κάνουν.
Εξωτερικοί σύνδεσμοι
Κατηγορία:Ιστορία της Βεγγάλης
Βυζαντινή παιδεία
Οι Βυζαντινοί έδιναν μεγάλη σημασία στην εκπαίδευση αν και η παιδεία δεν ήταν υποχρεωτική ή κρατική. Το βυζαντινό εκπαιδευτικό σύστημα, συνεχίζοντας την ελληνιστική παράδοση είχε δύο κύκλους σπουδών, του γραμματιστή και του γραμματικού. Στον πρώτο κύκλο φοιτούσαν από την ηλικία των έξι χρονών και στον δεύτερο από την ηλικία των δώδεκα.
Με βάση τις περιορισμένες πληροφορίες που είναι διαθέσιμες, στους δύο αυτούς κύκλους της εκπαίδευσης φοιτούσαν τα παιδιά των οποίων οι γονείς μπορούσαν να την πληρώσουν εξ ού και αφορούσαν κυρίως παιδιά μεσαίων και ανώτερων κοινωνικών στρωμμάτων. Ενώ υπάρχει πληθώρα καλλιεργημένων ανθρώπων στις ανώτερες τάξεις, η εκπαίδευση των αγροτικών ή φτωχών οικογενειών φαίνεται πως ήταν από υποτυπώδης έως ανύπαρκτη —πολλοί δεν γνώριζαν ούτε καν ανάγνωση ή γραφή. Αν και είναι δύσκολο να μετρηθούν τα ποσοστά εγγράμματων/αγράμματων, η Βυζαντινή Αυτοκρατορία φέρεται να είχε μεγαλύτερο ποσοστό εγγράμματων και από την πρότερη Ρωμαϊκή Αυτοκρατορία αλλά και από τις ελληνικές πόλεις κράτη της αρχαιότητας ενώ παρέμεινε το πιο εγγράμματο κράτος στην ιστορία έως και την εμφάνιση των κρατικών συστημάτων παιδείας στην Ευρώπη του 19ου αιώνα. Αξιοσημείωτο είναι ότι η εμφάνιση των μοναστικών κοινοβίων, έδωσε τη δυνατότητα σε όσους γίνονταν μοναχοί να λάβουν τη βασική εγκύκλιο παιδεία με σκοπό την βαθύτερη μελέτη των ιερών κειμένων. Όπως είναι φυσικό, η κοινωνική τάξη των γονέων, η οικονομική ευρωστία τους και η διαμονή σε κάποιο αστικό κέντρο ή στην επαρχία έπαιζε επίσης ρόλο στην παιδεία που λάμβαναν οι μαθητές. Οι πρίγκιπες λάμβαναν ξεχωριστή μόρφωση, η οποία συνδέεται με τα ιδιαίτερα καθήκοντα που θα εξασκούσαν ως αυτοκράτορες αλλά και με την κυρίαρχη ιδεολογία της εποχής.
Η παιδεία κατά τον 5ο αιώνα
Από τον 5ο αιώνα, πέρα από τα βασικά σχολεία λειτουργούσαν και μερικές ανώτερες σχολές όπως το Πανδιδακτήριο το οποίο ιδρύθηκε στην Κωνσταντινούπολη από τον αυτοκράτορα Θεοδόσιο Β’.
Η παιδεία κατά τον 7ο αιώνα
Ο αυτοκράτορας Ηράκλειος και ο πατριάρχης Σέργιος ίδρυσαν τις πρώτες εκκλησιαστικές σχολές στην Πόλη. Σκοπός τους ήταν να εκπαιδεύσουν τους μαθητές τους, ώστε να γίνουν μέλη της εκκλησίας ακολουθώντας τις θρησκευτικές τους υποχρεώσεις, διδάσκοντας από μικρή ηλικία στα παιδιά τα Ιερά Γράμματα κι έχοντας ως βάση τη θρησκευτική διαπαιδαγώγηση. Η Πολιτεία απ’ την άλλη μεριά, ενδιαφέρθηκε περισσότερο για τη «δευτεροβάθμια» εκπαίδευση απ’ όπου θα έβγαιναν καταρτισμένα στελέχη για να υπηρετήσουν τις ανάγκες της διοίκησης του κράτους. Ωστόσο, η Εκκλησία ασκούσε με πολλούς τρόπους, όχι μόνο κατά τη διάρκεια των πρώτων αιώνων αλλά και πολύ αργότερα, τον σημαντικό της ρόλο σ’ όλες τις βαθμίδες της εκπαίδευσης.
Η παιδεία κατά τον 8ο αιώνα
Κατά την περίοδο των δύο φάσεων της εικονομαχίας (726-787) και (815-843) τα θρησκευτικά σχολεία σταμάτησαν να λειτουργούν αλλά μετά την Ζ’ Οικουμενική σύνοδο άνοιξαν πάλι.
Η παιδεία κατά τον 9ο-11ο αιώνα
Κατα τον 9ο αιώνα και ειδικότερα όταν ήταν αυτοκράτορας ο Μιχαήλ Γ’ και καίσαρ ο ικανότατος θείος του Καίσαρ Βάρδας, έγιναν μερικά σημαντικά άλματα στην εκπαίδευση. Αρχικά, μεγάλο επίτευγμα ήταν η ίδρυση της ανώτερης σχολής της Μαγναύρα, την οποία ανέλαβε ο Λέων ο Φιλόσοφος ή Μαθηματικός, διάσημος πολυμαθής επιστήμονας της εποχής. Επίσης την ίδια εποχή λειτουργούσε η Πατριαρχική Σχολή στην Κωνσταντινούπολη.
Η παιδεία κατά την περίοδο της δυναστείας των Παλαιολόγων
Κατά την περίοδο της δυναστείας των Παλαιολόγων, ακόμη περισσότεροι ιστορικοί, συγγραφείς και δάσκαλοι μελέτησαν τα αρχαία ελληνικά κείμενα. Πολλοί από αυτούς προσκλήθηκαν και μετεγκαταστάθηκαν, ακόμη και μόνιμα, στη Δύση όπου ασχολήθηκαν με την διάδοση των Ελληνικών Γραμμάτων εκεί.
Βιβλιογραφία
Παιδεια
Ευάγγελος Δενδρινός
Ο Ευάγγελος Δενδρινός (1910 - 13 Σεπτεμβρίου 2002), του Σπυρίδωνα, ήταν Έλληνας πολιτικός.
Βιογραφία
Καταγόταν από το Αργοστόλι.
Στις εκλογές του 1950 εξελέγη για πρώτη φορά βουλευτής Κεφαλληνίας με το Δημοκρατικόν Σοσιαλιστικόν Κόμμα και επανεξελέγη το 1951 με το Κόμμα Φιλελευθέρων, το 1961 με την Ένωση Κέντρου καθώς και το 1963 και 1964 με το ίδιο κόμμα. Αργότερα έγινε ένας από τους (αποκαλούμενους και αποστάτες) βουλευτές από το κόμμα, το 1965.
Στην κυβέρνηση Νόβα ήταν υφυπουργός Συγκοινωνιών από τις 16 Ιουλίου 1965 ως τις 4 Αυγούστου του ίδιου χρόνου και στην κυβέρνηση Στεφανόπουλου υπηρέτησε ξανά στην ίδια θέση από τις 5 Οκτωβρίου 1965 ως τις 22 Δεκεμβρίου 1966.
Στην ιδιαίτερη πατρίδα του υπηρέτησε και ως δήμαρχος το 1955-1956 και το 1959.
Μετά την πτώση της χούντας πολιτεύτηκε ξανά, χωρίς να πετύχει να εκλεγεί βουλευτής, με την Εθνική Παράταξη (1977 και το 1981 με τοπικό συνδυασμό στην ιδιαίτερη πατρίδα του. Υπήρξε υποψήφιος δήμαρχος Αργοστολίου στις δημοτικές εκλογές του Οκτωβρίου 1982 με την στήριξη της Ν.Δ. και έλαβε 37,98% στον πρώτο γύρο και 44,99% στον δεύτερο γύρο χωρίς να εκλεγεί.
Πέθανε σε ηλικία 92 ετών στις 13 Σεπτεμβρίου 2002. Κηδεύτηκε στις 16 Σεπτεμβρίου από τον ιερό ναό Αγίου Λαζάρου του Πρώτου Νεκροταφείου Αθηνών.
Ήταν παντρεμένος με την Ευγενία.
Παραπομπές
Κατηγορία:Έλληνες υφυπουργοί Συγκοινωνιών Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές Κεφαλληνίας Κατηγορία:Δήμαρχοι ελληνικών πόλεων Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα Κατηγορία:Αργοστόλι
Ευστράτιος ο Νικαίας
Ο Ευστράτιος (1050 - 1120) ήταν λόγιος κληρικός του 12ου αιώνα και μαθητής του Ιωάννου του Ιταλού, ο οποίος διετέλεσε Μητροπολίτης Νικαίας.
Ο Ευστράτιος Νίκαιας άκμασε επί Αυτοκράτορα Αλεξίου του Κομνηνού, περί το 1110. Έγραψε υπομνήματα στα συγγράμματα του Αριστοτέλη, τα οποία χρησιμοποίησαν στη Δύση οι σχολαστικοί θεολόγοι Αλβέρτος ο Μέγας και ο Θωμάς ο Ακινάτης ενώ τον 19ο αιώνα κρίθηκαν με εξαιρετικούς επαίνους από τον Σλάιερμαχερ (Schleiermacher) στην Ακαδημία του Βερολίνου. Έγραψε κατά των καινοτομιών των Λατίνων, και αντίγραφα των έργων του φυλάγονται στη βιβλιοθήκη της Ιεράς Συνόδου στη Μόσχα υπό τους αριθμούς 208, 353, 355.
Μια δήλωσή του που δεν προοριζόταν να τεθεί σε κυκλοφορία περί της ανθρώπινης φύσης του Ιησού Χριστού τον οδήγησε σε παραπομπή σε δίκη ενώπιον της Συνόδου το 1117, ενώπιον της οποίας δήλωσε μετάνοια και του επεβλήθη απαγόρευση να συγγράφει θεολογικές πραγματείες.
Έργα του είναι: Ο Αλλάτιος αναφέρει και άλλα δύο πονήματα του Ευστρατίου περί της εκπορεύσεως του αγίου Πνεύματος.
Βιβλιογραφία
Κατηγορία:Ορθόδοξοι λόγιοι Κατηγορία:Βυζαντινοί φιλόσοφοι Κατηγορία:Βυζαντινοί επίσκοποι Κατηγορία:Μητροπολίτες Νικαίας Κατηγορία:Επίσκοποι του 12ου αιώνα
Φίλιππος της Κλέβης
Βιογραφία
Ήταν ο τρίτος γιος του Ιωάννη Α΄ δούκα της Κλέβης & κόμη του Λα Μαρκ και της Ελισάβετ των Βαλουά-Βουργουνδίας, κόρης του Ιωάννη Β΄ κόμη του Νεβέρ.
Αφού ανέλαβε διάφορες μικρές εκκλησιαστικές θέσεις, εκλέχθηκε το 1500 επίσκοπος του Νεβέρ, θέση που έμεινε ως το τέλος. Το επόμενο έτος εκλέχθηκε επίσκοπος του Αμιέν ως το 1503. Δύο έτη μετά εκλέχθηκε επίσκοπος του Ωτούν για ένα μικρό διάστημα.
Παραπομπές σε πηγές
Κατηγορία:Οίκος του Λα Μαρκ Κατηγορία:Επίσκοποι του 15ου αιώνα Κατηγορία:Επίσκοποι του 16ου αιώνα
Αγία Πρόκλα
Η γυναίκα του Πόντιου Πιλάτου, η Αγία Πρόκλα ή Αγία Κλαυδία, της οποίας η μνήμη εορτάζεται στις 27 Οκτωβρίου από την Ελληνική Ορθόδοξη Εκκλησία και στις 25 Ιουνίου από την Αιθιοπική Ορθόδοξη Εκκλησία, είναι αυτή που, όπως αναφέρεται στην Καινή Διαθήκη, προσπάθησε να εμποδίσει τον Πόντιο Πιλάτο, να καταδικάσει τον Ιησού σε θάνατο εξαιτίας ενός ονείρου που είχε δει.
Βίος
Ελάχιστα είναι γνωστά για την ζωή της Αγίας. Η μοναδική της αναφορά στην Καινή Διαθήκη είναι στο Κατά Ματθαίον Ευαγγέλιον, όταν ζητά από τον σύζυγό της να μην καταδικάσει τον Ιησού σε θάνατο.
«Όπως εκείνος καθόταν στη δικαστική του έδρα, η γυναίκα του, του έστειλε με κάποιον ετούτο το μήνυμα: Μην κάνεις κάτι εναντίον αυτού του αθώου, γιατί πολύ ταλαιπωρήθηκα απόψε στ’ όνειρό μου εξαιτίας του». Εκεί δεν αναφέρεται το όνομά της. Σύμφωνα με μια απόκρυφη επιστολή του Πιλάτου, η γυναίκα του ονομάζεται Πρόκλα.